|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.februārī** | **Nr. GND/2025/149** |
|  | **(protokols Nr.6, 72.p.)** |

**Par projekta “Uzņēmējdarbības attīstība Gulbenes novadā” pieteikuma iesniegšanu un projekta finansējuma nodrošināšanu**

Gulbenes novada pašvaldība, pamatojoties uz Gulbenes novada attīstības programmas 2018.-2024.gadam Investīciju plānā 2022.-2024.gadam Ilgtermiņa prioritātēm IP2 Ilgtspējīga ekonomika un uzņēmējdarbību atbalstoša vide (RVE) un Ministru kabineta 2024.gada 16.janvāra noteikumiem Nr.55 “Eiropas Savienības kohēzijas politikas programmas 2021.–2027.gadam 5.1.1.specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1.pasākuma "Infrastruktūra uzņēmējdarbības atbalstam" īstenošanas noteikumi”, gatavo projekta „Uzņēmējdarbības attīstība Gulbenes novadā” pieteikumu iesniegšanai un izvērtēšanai Centrālajā finanšu un līgumu aģentūrā.

Projekta „Uzņēmējdarbības attīstība Gulbenes novadā” mērķis ir uzņēmējdarbības publiskās infrastruktūras attīstība Gulbenes novada Stradu pagastā un Litenes pagastā, mazinot negatīvas sociālekonomiskās sekas reģionos, veicinot komersantu atbalstu Gulbenes novadā, tādējādi paaugstinot kopējo algu fondu un privātās nefinanšu investīcijas nemateriāliem ieguldījumiem un pamatlīdzekļiem. Uzņēmējdarbības attīstības veicināšanai plānots pārbūvēt sekojošus ceļu posmus: "Stradu skola - Antani" Stradu pagastā, "Litenes stacija - Sopuļi - Jaunsilenieki" un autoceļa "Sopuļi - Monte - Betona tilts" Litenes pagastā. Visiem ceļiem plānota segumu atjaunošana, mūsdienīgas un drošas vides  nodrošināšana apkārtējiem iedzīvotājiem.

Projekta kopējās izmaksas ir 480401,18 EUR (četri simti astoņdesmit tūkstoši četri simti viens *euro,* astoņpadsmit centi), kur 85% jeb 408341,00 EUR (četri simti astoņi tūkstoši trīs simti četrdesmit viens *euro,* nulle centi) ir ERAF finansējums un 72060,18 EUR (septiņdesmit divi tūkstoši sešdesmit *euro,* astoņpadsmit centi) ir pašvaldības līdzfinansējums. Ārpus projekta izmaksas nav paredzētas. Projekta ietvaros ir iespējams saņemt 50% avansu no ERAF līdzekļiem. Projekta īstenošanai paredzētais termiņš ir 2026.gada 31.decembris.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2024.gada 16. janvāra noteikumiem Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi”, un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Uzņēmējdarbības attīstība Gulbenes pilsētā” pieteikuma iesniegšanu 5.1.1.1.pasākuma "Infrastruktūra uzņēmējdarbības atbalstam" projektu iesniegumu atlasē.

2. NODROŠINĀT projekta realizācijai nepieciešamo līdzfinansējumu 72060,18 EUR (septiņdesmit divi tūkstoši sešdesmit *euro,* astoņpadsmit centi), ņemot aizņēmumu Valsts kasē.

3. NODROŠINĀT projekta realizācijai nepieciešamo priekšfinansējumu 204170,5 EUR (divi simti četri tūkstoši simts septiņdesmit *euro* 50 centi) apmērā, ņemot aizņēmumu Valsts kasē.

5. Par projekta “Uzņēmējdarbības attīstība Gulbenes pilsētā” ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

6. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis